Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section:  a nevelési-oktatási intézmények működéséről szóló 11/1994. (VI. 8.) MKM rendelet.
Paragraph Index: 75

4. Az értékelés elvei A kompetencia leírásoknak megfelelően az értékelés alapelvei:  Kompetencia alapú A képzés során a tanuló ismeri az összes megszerzendő kompetenciát (kompetenciaprofil) és előre ismertetik vele a kompetencia elsajátítását mérő-értékelő módszereket is. Amikor a tanuló egy projektet befejez, ezzel több, a projektben fejleszthető kompetenciát is elsajátított, teljesítményét értékelik. Akkor fejezi be a képzést, mikor a képzésben előírt összes kompetenciát sikeresen teljesítette.  Teljesítménykritérium alapú (a kidolgozott mérési eszközökön alapul) A teljesítménykritérium a projektben a tanuló által végzett konkrét tevékenység.  Projektproduktumra épülő A tanulói kompetenciák fejlődésének értékelését – az adott teljesítménykritériumok alapján – a projekt során elvégzett feladatok és az előállított produktum, termék minősége alapján bírálják el. A tanár kerülje el, hogy a meghatározott kritériumoktól eltérő szempontokat is figyelembe vesz az értékelés során (más projekthez tartozó kompetenciát itt nem értékelhet).  Individualizált Minden tanuló egyéni tanulási-fejlődési-haladási ütemmel rendelkezik. Az értékelés időzítése során figyelembe kell venni a tanuló egyéni igényeit, tempóját, képességeinek kialakulásának időbeliségét. A tanulók tudását, teljesítményét egyénileg, eltérő időpontban is mérhetik. Nem lehet ugyanakkor eltekinteni attól, hogy megmérjük a szakképzés megkezdésekor a törvényben előírt valamennyi kompetenciát (azaz a 10. hónap végén valamennyi kompetenciával rendelkezzen a diák).  Szöveges formájú A tanári teljesítményértékelő lapon a teljesítménykritériumok szöveges formában jelennek meg.  Az értékelés szempontjai a tanuló és a tanár számára egyaránt azonosan értelmezhetők A tanulói teljesítményértékelő lapon a tanuló – az előre megadott szempontok alapján – ellenőrzi, hogy elvégezte-e a szükséges tevékenységeket. A tanuló önértékeléséről a tanár visszajelzést ad a 2006/79/II. szám tanulónak, illetve amennyiben szükséges, további feladatokat ad a tanulónak a kompetencia megszerzése érdekében.  A tanulói önértékelést is figyelembe veszi A tanár a saját értékelésében figyelembe veszi a tanuló önértékelését, ez azonban nem jelenti azt, hogy a tanulói önértékelést be kell számítani a tanári teljesítményértékelésbe. A kompetenciamérés folyamata A mérési eszközök meghatározottak:  rendszeres visszacsatolás az egyes projektfeladatokban (Önellenőrző lapok),  értékelés a projekt végén az adott projektnek megfelelően adaptált Tanulói teljesítményértékelő lapon és Tanári teljesítményértékelő lapon,  a szakképzést előkészítő évfolyam elvégzése akkor jogosít a választott szakmacsoportban egy szakma tanulásának megkezdésére, ha a tanuló az OKJ-ban bemeneti feltételként meghatározott valamennyi kompetenciával rendelkezik, és ezt az egyéni portfoliójával igazolja. A tanuló értékelése előre megadott teljesítménykritériumok alapján történik, ez bizonyítja a tanuló felkészültségét az adott kompetencia elsajátításáról. Ahány kompetenciát tartalmaz a kompetenciaprofil táblázata, annyi kompetenciamérés szükséges. A kompetenciák leírását mellékelni kell a Moduláris, projekt alapú tanulási útmutatóhoz, tanári segédletként. A tanuló számára a Tanulói teljesítményértékelő lap és a Tanári teljesítményértékelő lap közérthető formában tartalmazza a kritériumokat. Ez azt jelenti, hogy a csoport minden tanulójára projektenkénti egyéni tanulási útmutatók készülnek, amelyekben az OKJ-ban szereplő minden bemeneti kompetencia fejlesztése és értékelése szerepel.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes